Γερμανικές ομοσπονδιακές εκλογές 2025

Οι ομοσπονδιακές εκλογές για την εκλογή των 630 μελών της 21ης Ομοσπονδιακής Βουλής (Μπούντεσταγκ) διεξήχθησαν στη Γερμανία στις 23 Φεβρουαρίου 2025. Είναι οι τέταρτες πρόωρες εκλογές στην ιστορία της μεταπολεμικής Ομοσπονδιακής Δημοκρατίας της Γερμανίας μετά από εκείνες του 1972, 1983 και 2005.

Οι εκλογές είχαν προγραμματιστεί αρχικά για τις 28 Σεπτεμβρίου 2025, αλλά επισπεύστηκαν λόγω της κατάρρευσης του τρικομματικού κυβερνητικού συνασπισμού το Νοέμβριο του 2024.

## Εκλογικό σύστημα
thumb|left|150px|Ψηφοδέλτιο του 2025 με δύο στήλες: Α' και Β'
Τα μέλη του Μπούντεσταγκ εκλέγονται με μικτό εκλογικό σύστημα. Α' ψήφος: Τα 299 μέλη εκλέγονται με πλειοψηφικό σύστημα από 299 μονοεδρικές εκλογικές περιφέρειες, δηλαδή ο υποψήφιος που θα συγκεντρώσει τις περισσότερες ψήφους κερδίζει τη μία έδρα της περιφέρειας. Β' ψήφος: Τουλάχιστον 299 μέλη εκλέγονται με σύστημα αναλογικής εκπροσώπησης από 16 πολυεδρικές περιφέρειες, και η κατανομή των εδρών γίνεται με σύστημα Σαιντ-Λαγκού. Το εκλογικό όριο για είσοδο ενός κόμματος στο Μπούντεσταγκ είναι 5% για το σύστημα αναλογικής εκπροσώπησης και 3 έδρες για το πλειοψηφικό σύστημα.

Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι Γερμανοί πολίτες ηλικίας άνω των 18 ετών. Τα ψηφοδέλτια έχουν δύο στήλες. Η πρώτη (Α') είναι κατάλογος με τα ονόματα των υποψηφίων που διεκδικούν έδρα με το πλειοψηφικό σύστημα, και ο εκλογέας πρέπει να ψηφίσει έναν υποψήφιο. Η δεύτερη (Β') στήλη είναι κατάλογος με κλειστές λίστες υποψηφίων των κομμάτων που διεκδικούν έδρες αναλογικής εκπροσώπησης, και ο εκλογέας πρέπει να ψηφίσει ένα κόμμα. Δηλαδή, κάθε υποψήφιος πρέπει να ρίξει δύο ψήφους, μία Α' και μία Β'.

Οι εκλογείς έχουν τη δυνατότητα να ψηφίσουν μέσω ταχυδρομείου με επιστολική ψήφο.

Κατά την περίοδο μεταξύ των εκλογών, οι έδρες που κενώθηκαν πληρώνονται από υποψήφιο του ίδιου κόμματος. Οι έδρες ανεξάρτητων που κενώθηκαν, πληρώνονται με ειδικές εκλογές που διεξάγονται στην περιφέρειά τους.

### Εκλογική μεταρρύθμιση 2023
Σύμφωνα με τον Ομοσπονδιακό Εκλογικό Νόμο που ίσχυε από το 2013, με βάσει τον οποίο διεξήχθησαν οι πριν το 2025 ομοσπονδιακές εκλογές, μπορούσαν να προστεθούν επιπλέον έδρες σε κόμματα, προκειμένου να επιτευχθεί πλήρως αναλογική κατανομή των εδρών, εάν κάποια άλλα κόμματα είχαν κερδίσει επιπλέον έδρες με το πλειοψηφικό σύστημα.

Για παράδειγμα, έστω ότι ένα πολιτικό κόμμα κέρδιζε περισσότερες έδρες με το πλειοψηφικό (Α') από όσες δικαιούνταν βάσει της αναλογικής εκπροσώπησης (Β'), τότε θα του επιτρεπόταν να κρατήσει τις «παραπανίσιες έδρες» και στα υπόλοιπα κόμματα δίνονταν «έδρες εξισορρόπησης», ώστε να πληρούνται οι αναλογίες της αναλογικής εκπροσώπησης των κομμάτων στο κοινοβούλιο. Συνεπώς, το Μπούντεσταγκ αποτελούνταν από τουλάχιστον 598 μέλη, συν τα πρόσθετα μέλη που θα έμπαιναν στο κοινοβούλιο με έδρες «παραπανίσιες» ή «εξισορρόπησης».

Καθώς ο αριθμός των κομμάτων που εκπροσωπούνταν στο Μπούντεσταγκ αύξανε, αύξαναν και οι έδρες που δίνονταν με το πλειοψηφικό σύστημα και εκείνες που δίνονταν ως «παραπανίσιες» ή «εξισορρόπησης». Έτσι το Κοινοβούλιο συνεχώς μεγάλωνε, με αποκορύφωμα αυτό που προέκυψε από τις εκλογές του 2021, το οποίο αποτελούνταν από 736 έδρες.

Το 2023 ψηφίστηκε νέος εκλογικός νόμος, με τον οποίο η εξομάλυνση των εδρών επιτυγχάνεται με αφαίρεση εδρών που δόθηκαν με το πλειοψηφικό σύστημα και όχι με πρόσθεση επιπλέον εδρών. Έτσι, ο μέγιστος αριθμός των εδρών ορίστηκε να μην ξεπερνάει τις 630.

## Δημοσκοπήσεις
Στο γράφημα απεικονίζονται τα αποτελέσματα των δημοσκοπήσεων που έγιναν κατά την περίοδο από τις εκλογές του 2021 μέχρι τις εκλογές του 2025.

## Αποτελέσματα

## Παραπομπές


## Εξωτερικοί σύνδεσμοι
* 

2025
Κατηγορία:Εκλογές του 2025